**НАРОДНО ЧИТАЛИЩЕ „ ДИМИТЪР ГРЪНЧАРОВ 1928” СЕЛО РАВНИЩЕ ОБЩ. ПРАВЕЦ**

 **ОТЧЕТ**

 **ЗА ДЕЙНОСТТА НА Н.Ч. „ ДИМИТЪР ГРЪНЧАРОВ 1928” ПРЕЗ КАЛЕНДАРНАТА 2022 год.**

**ГОСПОДА ,**

 **Народно читалище „ Димитър Грънчаров 1928” с. Равнище** е традиционно самоуправляваща се културно-просветна организация, явяваща се като юридическо лице с нестопанска цел вписана по **фирмено дело № 399/1997 г.** в регистъра на Софийски окръжен съд със седалище с. Равнище.

 Вписано е в публичния регистър на Народните читалища към МК по чл.10, ал.1 от ЗНЧ под № **1530** и в търговския регистър на Агенция по вписванията за юридически лица с нестопанска цел под **- № 20201126123720 от 21.10.2020 г**. Библиотеката към читалището е вписана съгласно **ЗОБ в регистъра на МК под №2477/03.07.2019г.**

 Н.Ч. „ Димитър Грънчаров 1928” се помещава в сграда с площ **397 кв.м**. и разполага със следната материално техническа база: голям салон / **150 места**/ , малък салон /**60 места**/ , библиотека , читалня и хранилище към библиотеката.

 **Читалищното настоятелство** като управителен орган се състои от трима членове с председател Пепа Маркова Тодорова . Контролен орган е **проверителната комисия** , която се състои от трима членове и е с председател Йовка Иванова Цолова. В читалището работи един щатен служител **секретар** / библиотекар / Даниела Пенкова Николова.

 През календарната 2022 год. в читалището има регистрирани 57 действителни и 6 спомагателни членове.

 Н. Ч. „ Димитър Грънчаров 1928” и през 2022 год. работи съобразно с програмата за читалищна дейност , която се предлага и утвърждава ежегодно в изпълнение на чл.26 а , ал 1 и ал2 от ЗНЧ и при спазване на необходимите мерки за сигурност , съобразени с епидемичната обстановка в страната.

 **ОСНОВНИТЕ ПРИОРИТЕТИ, ЦЕЛИ И ЗАДАЧИ НА Н.Ч. „ДИМИТЪР ГРЪНЧАРОВ 1928” с. РАВНИЩЕ**

 **УТВЪРДЕНИ ОТ ПРОГРАМАТА ЗА 2022 год. са :**

1. Укрепване на читалището ,като местен културно-информационен и просветен център
2. Утвърждаване на партньорските отношения с община Правец ,кметско наместничество Равнище и клуб на пенсионера „ Доброта”
3. Съхраняване на родовата памет , традиции,обичаи и предаването им, като нематериално културно наследство на съвременното поколение.
4. Разширяване на обхвата на читалищната дейност във всички нейни сфери/ библиотечна , музейна и художествено-творческа/ с цел, задоволяване на потребностите на жителите и гостите на село Равнище.
5. Културно просветната дейност на читалището ,да продължи да се развива с помощта на спонсори и дарители и осъществяването на партньорски отношения с читалищата от общ. Правец .

 През 2022 год. читалището в село Равнище бе подпомогнато от родолюбиви граждани. Дарител- ската им помощ за набавянето на нови и употребявани книги за читалищната библиотека , обогатяване на етнографската сбирка с нови експонати , както и материали за клуб „ Сръчни ръце”

 и подсигуряването на безплатен транспорт на певческата група за участието и във фолклорните събори в с.Рибарица и с.Черни Вит бе оказана навреме.Читалището ръководство благодари на своите дарители без които институцията читалище в село Равнище не би могла да поддържа и съхранява традициите и облика си на съвременен културно – просветен и информационен център.

 Успешни партньорски отношения продължихме да поддържаме с Община Правец , Кметско наместничество с.Равнище , клуб „Доброта” с.Равнище и всички читалища от общ.Правец ,като по този начин затвърдихме успешна и ползотворна дейност.

 Изпълнявайки програмата си се постарахме да привлечем и включим в заниманията на читалищните клубове и кръжоци колкото се може повече деца не само постоянно живеещи в с. Равнище ,но и временно пребиваващи. Продължихме да развиваме социални услуги, като разнасяне на вестници и книги по домовете на хора със здравословни проблеми. Потребностите

 на местното население от извършване на различни услуги като : ксерокопиране , набиране и разпечатване на документи се предоставяха от читалището.

**БИБЛИОТЕЧНО – ИНФОРМАЦИОННА ДЕЙНОСТ ПРЕЗ 2022 год.**

 Библиотеката в село Равнище съществува от основаването на читалището през 1928 г. като самостоятелна културно- просветна и информационна институция в селото. Работното и време е всеки работен делничен ден сутрин **от 8,30 часа до 12,30часа** и след обяд **от 13,30 часа до 17,30 часа.**

 Библиотечният фонд наброява **8561 заглавия**, от които **263** са ново заведени книги през 2022 год. набавени от дарения на частни лица и Фондация “ Добро за всеки”. Част от тях са ново закупени заглавия , а останалите са стари книги.Всички новоприети заглавия са категоризирани и заведени своевременно в отделите на читалищната библиотека и предоставени за ползване от гражданите.

 През 2022 г. библиотеката е регистрирала 163 читатели от които 29 са под 14 год. и 134 са над 14 год. Заетите библиотечни заглавия са 364 ,като 70 от тях са заети от читатели под 14 год.Проведени са 12 занимания с децата участници в клуб „ Занимания с деца”. Децата с удоволствие и желание посещаваха библиотеката , където се запознаха с творчеството на Ханс Кристиян Андерсен , Иван Вазов , Ангел Каралийчев , Елин Пелин ,Ран Босилек , Дора Габе,Калина Малина ,Цветан Ангелов, Вилхелм Хауф ,Братя Грим и много народни приказки ,гатанки и стихове за деца. Ежемесечно на информационни табла и в тематични кътове сме отбелязвали годишнини от рождението и смъртта на различни автори . По този начин сме запознавали посетители и читателите си на място, както и посетителите на онлайн страницата на село Равнище с живота и творчеството на български и чуждестранни творци като: Чарлз Дикенз, Борис Шивачев , Слав Хр.Караславов , Димчо Дебелянов , Марсия Макдермот, Платон , Робърт Браунинг , Антон Страшимиров , Николай Хайтов ,Елин Пелин , Паулу Коелю , Йордан Йовков ,Павел Вежинов и др.

Отбелязахме и денят на библиотекаря с информация и снимков материал за първите библиотекари от село Равнище.

**ЛЮБИТЕЛСКО ХУДОЖЕСТВЕНО ТВОРЧЕСТВО ПРЕЗ 2022 год.**

 Една от най- значимите дейности на читалището е съхраняването , развиването и разпространя- ването на любителската художествено – творческа дейност. Творческите колективи при Н.Ч. „ Дими- тър Грънчаров 1928” с. Равнище и през изминалата 2022 год. с много труд и творческо вдъхновение се постараха да съхранят , запазят и популяризират местни обичаи и традиции , както и такива с национално значение. Участниците в смесената певческа група , групата за художествено слово , театралната група , децата от клуб „Занимания с деца , както и участниците в клуб „ Сръчни ръце” с огромно удоволствие се включваха в мероприятията организирани от читалището . Включихме се в 10 онлайн конкурса и спечелихме 11 грамоти - за първо място и за отлично представяне. Певческата група взе участие в 4 събора на народното творчество , на които получи грамоти за участие и за отлично представяне.

  **ИЗПЪЛНЕНИЕ ПО ДАТИ НА ПРАЗНИЧНИЯ**

 **КУЛТУРНО – ИНФОРМАЦИОНЕН КАЛЕНДАР ЗА 2022 год.**

 **ОТ КОЛЕКТИВИТЕ ПРИ Н.Ч. „ ДИМИТЪР ГРЪНЧАРОВ 1928” с. РАВНИЩЕ**

1. На **01 януари 2022г.** сурвакари участници в клуб „ Занимания с деца” и клуб „ Сръчни ръце” със саморъчно изработени автентични сурвакници обикаляха и благославяха за здраве и берекет домовете на трудолюбивите стопани от с. Равнище. Получихме и грамота за отлично представяне в конкурс „Коледа” на Н.Ч. „ Митко Лаков 1903” с. Чомаковци.
2. По повод 174 г. от рождението на Христо Ботев на **06.01.** в библиотеката на читалището подредихме изложба от произведения на поета с антикварна стойност.
3. **На 19 и 20 януари** с информация за живота и делото на Райна Попгеоргиева / Райна Княгиня/ отбелязахме 166 г. от рождението и . На следващият местната любознателна общност бе запозната с информация за Петльовден- свързан с най-тежкият кръвен данък от турско робство /взимане на български момченца за еничари.
4. Поради факта ,че все още спазвахме правилата за отбелязване на мероприятията без присъствие заради COVIT 19 отбелязахме **„ Бабинден” на 21 .01.** със снимков материал – фотоизложба и информация за празнуването му в миналото и сега.
5. На **28.01.**в библиотеката на читалището отбелязахме 100г. от рождението и 40 г. от смъртта на детския писател Цветан Ангелов с информация за живота и творчеството му.
6. На 07.02. с тематичен кът отбелязахме 210г. от рождението на писателя Чарлз Дикенз.
7. По традиция на **14.02.** в с.Равнище отбелязваме **„Трифон Зарезан”** . С възстановка от театралната група при читалището пресъздадохме ритуала – зарязване на лоза.
8. Ежегодно групата за художествено слово подготвя и представя стихове за Апостола **на 19** **февруари** . Със стихове на местни автори отбелязахме 149 г. от гибелта на Васил Левски.
9. **По повод 01 март** участниците в клуб „Сръчни ръце” изработиха мартеници .Част от тях отпътуваха за „Дом за възрастни хора” гр. Етрополе ,за да зарадват потребителите. Друга част от мартениците взеха участие **в 4 конкурса** / два от конкурсите са с национално значение/. Клуб „ Сръчни ръце”получи 4 грамоти , предметни награди за първо място и за отлично представяне.
10. На **27.02.** на площада в с. Равнище бе разположена първомартенска украса изработена от участниците в клуб „ Сръчни ръце”. Украсени бяха сградите на кметството и читалището.
11. На **01.03.** Баба Марта подари автентични ръчно изработени мартеници на жителите и гостите на селото.
12. Националния празник на България 3-ти март бе отбелязан с рецитал подготвен от групата за художествено слово , информационно табло и почитане на паметта на опълченците от с. Рав- нище с поднасяне на цветя на паметната плоча в дома на опълченеца Мико Нанов-Комитата.
13. По повод **08.03.** жените от село Равнище бяха зарадвани с ръчноизработени картички за празника от децата участници в клуб „Сръчни ръце” .Ученичката Александра Радославова от групата за художествено слово поздрави жените със стихотворение .
14. На **11.03.** с информация отбелязахме 120 год. от рождението на писателя Борис К. Шивачев.
15. Н.Ч. „ Д.Грънчаров 1928” отбеляза традицията „ Тодоровден” с информация за историята на провеждането на конните надбягвания в селото от началото 1937 г. до днес.
16. С фотоизложба под надслов **„ 94 години читалищен живот в с.Равнище” на 17.03**. отбелязахме годишнината от основаването на читалището в село Равнище.
17. Посрещнахме първа пролет на **22.03.** с табло и стихове от местни поетеси.
18. В библиотеката с тематични кътове отбелязахме на 27 и 28 март 90 г. от рождението на Слав Хр. Караславов и 135 г. от рождението на Димчо Дебелянов
19. На **27 март** се включихме в конкурс на Н.Ч. „Просвета 1921” с.Злато поле – „Престилката – символ на женското начало” - за участието бяхме удостоени с грамота.
20. Денят на хумора и шегата **01.04.** бе отбелязан с хумористична изложба от литературни произведения и документирани случки с хумор от село Равнище.
21. С дарение от нови детски книги и информационно табло за живота и творчеството на Ханс Кристиян Андерсен отбелязахме Денят на детската книга 02 април.
22. На **07. И 12 .04.** в билиотеката на читалището отбелязахме 95 год. от рождението на Марсия Мадермот и 75 год. от рождението на Том Кланси с информационен материал за живота и творчеството им.
23. Отбелязвайки **„ Лазаровден”** на **16.04.** – младежка група „ Лазарки” при читалището пресъздадоха традицията „ Лазаруване” като посетиха над 30 дома в село Равнище . Снимки на групата взеха участие в **конкурс „ Най – гиздава лазарка**” и бяха удостоени с грамота за отлично представяне.
24. **На 20 април** в читалището разположихме тематичен кът с произведения посветени на Априлското въстание от 1876г. почетохме паметта на героите .
25. На площада в село Равнище участниците в клуб „ Сръчни ръце” разположиха своята ръчно изработена **Великденска украса** . Украсиха сградите на кметството и читалището. На **21.04.** децата от клуб „Занимания с деца” се включиха в инициативата „ Изработване на най-красиво великденско яйце”.Клуб „Сръчни ръце” се включи в конкурс „Шарен Великден” на Н.Ч. „Христо Смирненски 1940” с.Ситово със изработени великденски сувенири и бе удостоен с грамота за отлично представяне.
26. Деца от клуб „ Сръчни ръце” се включиха на **24.04.** в национален конкурс **„ Цветолиние”** на Н.Ч. „Пробуда 1880” гр.Бургас и бяха наградени с две грамоти.
27. По повод деня на животновъда **06.05.** големият традиционен празник „**Гергьовден”** в сградата на Н.Ч. „Димитър Грънчаров 1928” с макет изработен от участниците в клуб „Сръчни ръце” пресъздадохме гергьовски обичай – „люлеене на моми и момци на възраст за женене”.
28. В библиотеката на **07.05.**отбелязахме с информация 1595 г. от рождението на Платон и 210г.от рождението на поета Робърт Браунинг.
29. Със снимков материал за първите библиотекари в с. Равнище отбелязахме деня на библиотекаря **11 май**.
30. Денят на славянската писменост и култура **24 май** бе отбелязан ,като в центъра на селото разположихме украсена арка с ликовете на двамата братя Кирил и Методий . Учители и читалищни деятели получиха поздравителни адреси . Ученикът Иван Давидов участник в групата за художествено слово поздрави в онлайн мрежата със стихове посветени на светите братя Кирил и Методий.
31. Международният ден на детето **01.06.** бе отбелязан с мероприятие „Рисунки на мраморните плочи пред читалищната сграда” . Участниците в детското мероприятие бяха зарадвани с ръчно изработени моливници от клуб „ Сръчни ръце” и с детско парти.
32. **Втори юни** – ден в който почитаме паметта на Ботев и загиналите за народна свобода с реци- тал подготвен от групата за художествено слово и с едноминутно мълчание под воя на сирената.
33. На **05.06.** смесената певческа група при читалището взе участие в ХХIII Общински събор на народното творчество гр. Правец
34. На **13.06.** в библиотеката на читалището отбелязахме с тематичен кът 150 г. от рождението на Антон Страшимиров.
35. Денят на българският фолклор **22 юни** отбелязахме със спомени от миналото - изпълнения на самодейци в читалище „Д.Грънчаров 1928” и в онлайн мрежата с автентичната песен „Пита ли те мама Петре” изпълнена от дългогодишната самодейка баба Стана.
36. На **24.06.** с информационно табло за билките растящи в землището на с. Равнище и с ритуално провиране под билков венец за здраве посрещнахме „ **Еньовден”.** Младите билкари от с.Равнище се запознаха и браха лековити билки по ливадите.
37. На **18.07.** секретаря на читалището изнесе пред децата участници в групата „ Занимания с деца” интересна лекция за живота и делото на Апостола Васил Левски .Така отбелязахме 185 г. от рождението му.
38. Клуб „ Занимания с деца” отбеляза **на 18.07.- 145 год.** от рождението на Елин Пелин –„ Певецът на българското село” –лекция за детското му творчество
39. Певческата група при читалището взе участие **на 23.07.** в международния фестивал „ **Празник на народния обичай и автентична носия**” с. Рибарица и бе наградена с грамота
40. Участниците в клуб „Занимания с деца” се запознаха с исторически данни за Илинденско- Преображенското въстание на **02.08**.
41. На **20.08.** се проведе традиционното „**Градинско увеселение”** , като читалището взе участие в организацията и подсигури традиционната томбола.
42. В библиотеката с тематичен кът **на 24.08.**отбелязахме 75 год. от рождението на Паулу Коелю.
43. Певческата група взе участие на **27.08.** в III-ти национален и 41 общински фолкорен събор на народното творчество **„ От Тимок до Вита”** с.Черни Вит и бе удостоена с грамота
44. На **03.09.** певческата група при читалището получи грамота за отлично представяне и плакет за участието и във фолклорен събор „**С музика и песен всяка есен”** с. Дъбен. общ. Луковит.
45. На **06.09.** по повод Националния празник информационното табло пред читалищната сграда бе оформено със снимков и информационен материал
46. На **22.09.** „Деня на независимостта” бе отбелязан с урок по родолюбие изнесен от читалищ- ния секретар за децата от клуб „Занимания с деца” . Децата бяха запознати и с живота и творчеството на Иван Вазов по повод 101 год. от смъртта му.
47. На **07.10** в клуб на пенсионера „ Доброта” се отбеляза Деня на пенсионера.Това бе повода децата от клуб „Сръчни ръце” да изработят картички , с които да зарадват присъстващите на тържеството.
48. На **29.10** проведохме съвместно мероприятие с читалището в с.Видраре и училище „В.Левски” с.Видраре- поканихме актрисата Виолина Василева ,която ни представи спектакъла „ Вещица за чудо и приказ” и проведохме съвместен уъркшоп с младежите и децата от двете села.Мероприятието бе посветено на **„ Деня на народните будители”.** От името на Н.Ч. „Дим. Грънчаров 1928” с поздравителни адреси бяха уважени съвременните будители от село Равнище- учители ,читалищни деятели и спомоществователи.
49. На **09.11.** с тематичен кът отбелязващ живота и творчеството на Йордан Йовков и Павел Вежинов отбелязахме 141г. и 108г. от рождението на двамата автори.
50. По повод- **Деня на християнското семейство 21 ноември** читалището в с. Равнище инициира следните мероприятия : **На 21 ноември** с тържествен водосвет извършен от отец Петко Хубавенски поканен от читалищното настоятелство и весело есенно хоро, в което се включиха членове на читалището и гости на клуб Доброта отбелязахме празника. На **22 11.**в големият салон по покана читалището трупата на Десислава Иванова от младежка циркова асоциация бе посрещната от жителите и гостите на с.Равнище със спектакъла „Цирк под звездите”.
51. На **29.11.** отбелязахме 220год. отрождението на Вилхелм Хауф с тематичен кът.
52. Етнографската сбирка в читалището на **30.11.**стана домакин на ястия и обреден хляб подготвени от членовете на клуб „ Сръчни ръце” и пресъздаващи традициите свързани с народния празник „ **Андреев ден**”
53. На **03.12.** в библиотеката отбелязахме 73 год . от смъртта на Елин Пелинс тематичен кът.
54. На **07. 12.** с информация и изложби от произведения отбелязахме 113 год. от рождението на Никола Вапцаров , 140г. от рождението на Георги Райчев и 85г. от смъртта на А.Страшимиров.
55. На **09.12.** в центъра на селото участниците в клуб „Сръчни ръце” разположиха своята ръчно изработена коледно-новогодишна украса.
56. На **20.12.** с информация и изложба от детски рисунки посветени на Коледа и Нова година отбелязахме” Игнажден”.
57. Под надслов **„ Трапезата на Бъдни вечер”на 24.12.** във фоаето на читалището оформихме празнична софра с традиционни ястия показващи как са се спазвали и предавали традициите от поколение на поколение.
58. С информационно табло с поздрав „Честита 2023 год.” разположено в центъра на селото. Подготвена бе група „Сурвакарчета” , която в празничната нощ на **31.12.** срещу **01.01.** да благославя със пожелания за здраве и берекет, веселящите се край огъня в центъра на село Равнище. Така с фоерверки предоставени от общ.Правец и чаша червено вино посрещнахме новата 2023 год.

06.02.2023 год. Председател: Н.Ч. „ Д.Грънчаров 1928”

 с. Равнище / Пепа Маркова Тодорова/

 Секретар : Н.Ч. „ Д.Грънчаров 1928”

 / Даниела Пенкова Николова/

  **РЪКОВОДНИ ОРГАНИ НА НЧ „ ДИМИТЪР ГРЪНЧАРОВ 1928” с. РАВНИЩЕ общ. ПРАВЕЦ**

**ЧИТАЛИЩНО НАСТОЯТЕЛСТВО:**

**ПРЕДСЕДАТЕЛ**: Пепа Маркова Тодорова - ЕГН: 4908137258

**ЧЛЕНОВЕ** : Иван Андреев Иванов - ЕГН: 5910243102

 Иванка Василева Микова - ЕГН: 4601097316

**ПРОВЕРИТЕЛНА КОМИСИЯ:**

**ПРЕДСЕДАТЕЛ**: Йовка Иванова Цолова - ЕГН: 4509087331

**ЧЛЕНОВЕ**  : Иванка Димитрова Петрова - ЕГН:4408233994

 Милевка Маринова Маринова - ЕГН: 4903077310

**ЧИТАЛИЩЕН СЕКРЕТАР:**

Даниела Пенкова Николова - ЕГН: 6404061930